**VII вариант**

**1 нче бүлек**

|  |
| --- |
| **Текстны тыңлагыз һәм 1 нче биремне эшләгез. Башта биремнең номерын, аннары изложение текстын языгыз.** |

**1. Текстны тыңлагыз һәм кыска изложение языгыз.**

Текстны тыңлагач, микротемаларны билгеләгез. Тулы текстның һәм андагы микротемаларның төп эчтәлеген бирергә кирәклеген истә тотып эшләгез.

Изложениенең күләме **50 сүздән** ким булмаска тиеш.

Изложениене чиста һәм танырлык итеп языгыз.

Автопортрет

Безнең сыйныфта бер малай бар.Рәсемнәрне,бигрәк тә карикатураларны коеп кына куя инде менә.Аның сурәтләренә сокланмаган кеше юк.

-Исеме,фамилиясе ничек соң ул малайның?-дип сорарсыз.Әйтергә дә уңайсыз инде...Мактану кебегрәк килеп чыга.Әйдә,ярар,бик кыстагач,әйтим алайса...Әфләтунов ул!Ягъни,мәсәлән,мин...

Менә әле карикатура ясарга уйлап торам.Кемне ясарга икән?Рәсимнеме? Әйдә, ясыйм шуны.Беркөнне бөтен сыйныф алдында:”Әфләтүнов бер атна инде дәресләргә соңга калып килә.Бүтән болай ташбакаланмасын,вакытында чара күрергә кирәк”,-дигән булды.Хәзер үзен ташбакага атландырып куйыйм әле.Икенче юлы кешедән көлмәскә әйбәт булыр.

Миргалимне дә ясарга кирәк.Сыйныфташларына да ярдәмчел түгел.Кичә миңа өй эшен күчерергә дәфтәрен биреп тормады.Шуның аркасында “икеле” чәпәделәр.Ясадым Миргалимне дә.Карикатураларны стена газетасы редакторы Гөлнарга бирдем.

Икенче көнне килсәм,ни күзләрем белән күрим,өелгәннәр стена газетасы тирәсенә.Этешә-төртешә, мин ясаган карикатураны карыйлар.Көлешәләр...

Горур гына атлап,малайлар өере янына килеп бастым.Әйбәт чыккан!Сокланудан телемне шартлаттым.Йә,карыйк әле, ни язганнар икән рәсем астына...Күзләрем шакмакланды.Мин ясаган карикатура астына зур итеп:”Автопортрет.Ясады карикатурачы-рәссам Әфләтунов Тәбрис”дип язып куелган иде...(177сүз)

( Ләбиб Лероннан)

Кыска изложение өчен текст турында белешмә

|  |  |
| --- | --- |
| Абзац номеры | Микротемалар(мәгънәви кисәкләр) |
| 1 | Безнең класста бер малай бар. |
| 2 | Карикатура ясарга уйлап торам. |
| 3 | Миргалимне дә ясарга кирәк. |
| 4 | “Автопортрет.Ясады карикатурачы-рәссам Әфләтунов Тәбрис” |

**2 нче бүлек**

|  |
| --- |
| **Текстны укыгыз һәм 2-10 нчы биремнәрне үтәгез.** |

Шөгыле зурның-түре нур

1)Нәрсәдән килеп чыккандыр,сүз “ир күрке-кәсеп,тормыш терәге-һөнәр”турында башланып китте.

2)-Әлбәттә,шулай!. 3) Күңелеңне сихерләп,бөтен гомереңне яулап ала торган һөнәр булуга ни җиткән.4)Андый кеше бәхетле.5) Һөнәрле үлмәс,һөнәрсез көн күрмәс.6)-Шәвәли абзый әлеге сүзләрен үтемле гыйбарәләр белән ныгытып та куйды. 7)-Ямау сала белүче һичкайчан шәрә булмас...

8)Сүзгә Иргали абзый да кушылды.9)Ул игенчелек турында,үзенең җир белән кавышудан бәхет,ләззәт табуы турында сүз башлады. 10 )Аның игенчелек хакында,игенчелекнең мөкатдәс хезмәт булуы хакында әйткән сүзләре гомерем буена күңелем түрендә уелып калган.11 )”Тормышның хуҗасы,төп терәге-игенче”,-дигән иде ул.

12) Дөньядан киткәндәй тыңлап утырган Шәвәли абзый янә сүзгә кушылды:

13) –Шулай хезмәтнең тәмен белгәнгә күрә,яшәүнең ямен,көн итүнең кадерен белеп яшисең дә син,Иргали энем.14)Шөгыле зурның-түре нур,димәсләр иде аны.

15) Шунда Шәвәли абзый берьюлы ике кулын да ут яктысына чыгарып салган иде.16)Ул куллар әле дә булса күз алдымда. 17)Кышкы зәмһәрир салкыннадан,җәйге челләнең көйдергеч кызуларыннан,көзнең бозлы яңгырларыннан бирчәеп беткән олы куллар мунча ташыдай катып,таба чүпрәгедәй яргаланып беткәннәр иде. 18)Үз гомерләрендә ниләр генә эшләмәделәр икән ул кодрәтле куллар?!

19)Авыр хезмәттән бармак буыннары юанайган,карабодай сабагыдай күгелҗем-каракучкыл кан тамырлары киңәйгән. *(Мәхмүт Хәсәновтан\*)*

\* Мәхмүт Хәсәнов (Мәхмүт Максуд улы Хәсәнов) (1927 - 1990) прозаик,драматург,публицист.Әдип әсәрләрендә төрле һөнәр ияләренең тормышын яктырта,гадел,хезмәт сөючән,гомере буе кешелеклелек сыйфатларын югалтмыйча яшәргә омтылган кеше образларын тудыра. Аның “Саф җилләр”,”Юллар,юллар”,”Язгы аҗаган” романнарын,балалар өчен язылган “Очар кошлар”,”Җирән кашка”,”Динозаврлар өнендә”дигән повестьларын укучылар яратып укыйлар..

|  |
| --- |
| **2-10 нчы биремнәрнең җавапларын сүз (сүзтезмә) яки цифр белән күрсәтегез.** |

**2.** **Рәт гармониясенә** буйсынмаган сүз кулланылган җөмләне күрсәтегез.

1) Ул игенчелек турында,үзенең җир белән кавышудан бәхет,ләззәт табуы турында сүз башлады

2) ”Тормышның хуҗасы,төп терәге-игенче”,-дигән иде ул.

3) Шунда Шәвәли абзый берьюлы ике кулын да ут яктысына чыгарып салган иде

4) Кышкы зәмһәрир салкыннадан,җәйге челләнең көйдергеч кызуларыннан,көзнең бозлы яңгырларыннан бирчәеп беткән олы куллар мунча ташыдай катып,таба чүпрәгедәй яргаланып беткәннәр иде.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Сөйләмнең сәнгатьлелеген арттыру максатыннан, **мәкаль** кулланылган җөмләне күрсәтегез.

1) Нәрсәдән килеп чыккандыр,сүз “ир күрке-кәсеп,тормыш терәге-һөнәр”турында башланып китте

2) Дөньядан киткәндәй тыңлап утырган Шәвәли абзый янә сүзгә кушылды.

3) Үз гомерләрендә ниләр генә эшләмәделәр икән ул кодрәтле куллар?

4) Авыр хезмәттән бармак буыннары юанайган,карабодай сабагыдай күгелҗем-каракучкыл кан тамырлары киңәйгән.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** 7-10 нчы җөмләләрдән **үткән заман сыйфат фигыльне** күчереп языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.**4 -7 нче җөмләләрдән **юклык алмашлыгын** табып языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.** 10 нче җөмләдән *изге* сүзенең **синонимын** табып языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** 8нче җөмләнең **грамматик нигезен** күчереп языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8.** 3-6 нчы җөмләләрдән **теркәгечсез тезмә кушма җөмләнең** номерын языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9.** Җөмләдә барлык тыныш билгеләре номерланган.**Тиңдәш кисәкләр** янында куелган **тыныш билгесенең** номерын языгыз

–(1)Шулай хезмәтнең тәмен белгәнгә күрә,(2)яшәүнең ямен,(3)көн итүнең кадерен белеп яшисең дә син,(4)Иргали энем.(5)

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10.** Сөйләмнең тәэсир итү көчен арттыру өчен,16-19 нчы җөмләләрнең берсендә **кире сүз тәртибе** файдаланылган.Шул җөмләнең номерын языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3 нче бүлек**

|  |
| --- |
| **2 нче бүлектә укылган текстны файдаланып, 11.1, 11.2 нче биремнәрнең бары тик берсен генә сайлап алып үтәгез. Яза башлар алдыннан, сайланган биремнең номерын күрсәтегез.** |

**11.1. «** **Шулай хезмәтнең тәмен белгәнгә күрә,яшәүнең ямен,көн итүнең кадерен белеп яшисең дә син,Иргали энем.14)Шөгыле зурның-түре нур,димәсләр иде аны.**  **»** җөмләләрендә әйтелгән фикерне сез ничек аңлыйсыз? Фикерегезне раслау өчен, укылган тексттан **2 мисал** китерегез. Файдаланган җөмләләрнең номерларын языгыз яки тексттан цитата китерегез.Сочинениене мәкаль яки әйтемнән башлый аласыз. Аны фәнни яки публицистик стильдә язарга мөмкин.Сочинениенең күләме **50 сүздән** дә ким булмаска тиеш.Сочинениене чиста һәм танырлык итеп языгыз.Укылган текстка таянып язылмаган эшкә билге куелмый.Бирелгән текстны күчереп яисә аның эчтәлеген аңлатмаларсыз язган өчен, билге куелмый (ноль балл куела).

**11.2.** **“Хезмәт төбе-хәзинә”,** - диелә халык мәкалендә. Бу мәкальнең мәгънәсен ничек аңлыйсыз? ***Хезмәт***төшенчәсенә аңлатма бирегез. **“Хезмәт төбе-хәзинә”** темасына сочинение языгыз. Фикерегезне раслау өчен, укылган тексттан – **1 мисал**, үзегезнең тормыш тәҗрибәсеннән **1 мисал** китерегез.

Сочинениене мәкаль яки әйтемнән башлый аласыз. Аны фәнни яки публицистик стильдә язарга мөмкин.Сочинениенең күләме **50** сүздән дә ким булмаска тиеш.Сочинениене чиста һәм танырлык итеп языгыз.Укылган текстка таянып язылмаган эшкә билге куелмый.Бирелгән текстны күчереп яисә аның эчтәлеген аңлатмаларсыз язган өчен, билге куелмый (ноль балл куела).

Бу вариант В.А.Гарипова,Г.Р.Шакированың “Татар теле.9 нчы сыйныф.Бердәм Республика тесты үтүгә әзерләнү өчен кулланма”.Казан.”Гыйлем “ нәшрияты.2015. китабының 46-51 нче битләреннән алынды.

Җаваплар

|  |  |
| --- | --- |
| II I вариант биремнәре | Җаваплар |
| 2 | 4 |
| 3 | 1 |
| 4 | әйткән |
| 5 | һичкайчан |
| 6 | мөкатдәс |
| 7 | Иргалиабыйкушылды |
| 8 | 5 |
| 9 | 3 |
| 10 | 18 |